बोले कर्मचारी, गलत तरीके से फंसाया है तहसीलदार
पिहोवा| गतदिवस विजिलेंस टीम द्वारा रिश्वत लेने के आरोप में गिरफ्तार किए गए तहसीलदार अनिल बंसल पर हल्का वासियों तहसीलदार कार्यालय के कर्मचारियों ने गलत फंसाए जाने का आरोप लगाया है। शुक्रवार को हल्का वासियों तहसीलदार कार्यालय के कर्मचारियों ने पालिका प्रधान अशोक सिंगला के नेतृत्व में एसडीएम अजय चोपड़ा को ज्ञापन सौंपा। सिंगला ने कहा कि तहसीलदार अनिल बंसल पर रिश्वत लेने के आरोप निराधार है तथा एक साजिश के तहत उनको फंसाया गया है। उन्होंने कहा कि इस सारे प्रकरण के दौरान तहसीलदार को लगभग एक घंटे तक कमरे में बंद रखा गया। इतना ही नहीं उनके हाथ भी नहीं धुलवाए गए। उन्हें जानबूझकर फंसाया जा रहा है। कहा कि ज्ञापन द्वारा सरकार से इस पूरे मामले की निष्पक्ष जांच की मांग की गई है। इस मौके पर नपा प्रधान अशोक सिंगला, पार्षद गुरविंद्र सिंह, जीएस बाजवा, सिकंदर, प्यारे लाल सहित तहसीलदार कार्यालय के अनेक कर्मचारी भी मौजूद थे।
hin_Deva hin_Deva